ભઠ્ઠીની માફક મશીન-ટૂલ વિભાગમાં પણ ઉપર-ઉપરથી બધું જ સામાન્ય દેખાતું હતું. મશીનો વ્યવસ્થિત રીતે ગોઠવેલા લાગતા હતા, પરંતુ તેમાં આદર્શ ગોઠવણ કરતાં એકાદ માઇક્રોમિલિમિટર જેટલો ફરક રહેતો હતો! ફેક્ટરીમાં આવનારા મોટાભાગના હથિયાર ઇન્સ્પેક્ટરો ફેક્ટરીમાંથી પાછા ફરતી વખતે સિગરેટો અને કોગ્નેકની સાથે-સાથે, ઓસ્કર જેવા સદ્‌ગૃહસ્થને આવા ત્રાસદાયક મશીનોની સમસ્યાને કારણે ભોગવવી પડતી તકલીફો પ્રત્યેની સહાનુભુતિ પણ પોતાની સાથે લઈ જતા હતા!